钦定古今图书集成/明伦汇编/氏族典/第055卷 > 《廖用贤尚友录》 > 徐奕
## 钦定古今图书集成/明伦汇编/氏族典/第055卷 > 《廖用贤尚友录》 > 徐奕

按《魏志徐奕传》，“奕字季才，东莞人也。避难江东，孙策
礼命之，改姓名，微服还本郡。太祖为司空，辟为掾属。
从西征马超。军还，留奕为丞相长史，镇抚西京，称其
威信。转为雍州刺史，复还为东曹属，出为魏郡太守。
太祖征孙权，徙为留府长史。魏国既建，为尚书，复典
选举，迁尚书令。太祖征汉中，魏讽等谋反，中尉杨俊”
左迁，以奕为中尉。在职数月，疾笃乞退，拜谏议大夫，
卒。